MK sēdes protokollēmuma projekts 24-TA-1014
Izdrukāts 29.07.2026. 21.39 - 3.0 Redakcija
Ministru kabineta sēdes protokollēmums

Informatīvais ziņojums "Informatīvais ziņojums “Par nepilngadīgo patvēruma meklētāju bez pavadības tiesību un interešu aizsardzības pasākumu ietekmi uz pašvaldību budžetiem”"

· 1. Pieņemt zināšanai iesniegto informatīvo ziņojumu.
· 2. Noteikt, ka pašvaldībām  reizi gadā no valsts budžeta programmas "Līdzekļi neparedzētiem gadījumiem" kompensējami faktiskie izdevumi, kas radušies nepilngadīgo patvēruma meklētāju bez pavadības tiesību un interešu aizsardzībai par laika periodu no 2024.gada 1.janvāra.
· 3. Noteikt, ka pašvaldībām no valsts budžeta programmas "Līdzekļi neparedzētiem gadījumiem" kompensējami faktiskie izdevumi, kas pašvaldībām radušies, nodrošinot nepilngadīgo patvēruma meklētāju bez pavadības tiesību un interešu aizsardzību, sniedzot sociālos pakalpojumus, sociālo palīdzību un atbalstu, kas noteikti Sociālo pakalpojumu un sociālās palīdzības likumā, Bērnu tiesību aizsardzības likumā,  Bāriņtiesu likumā, Patvēruma likumā, Imigrācijas likumā un citos normatīvajos aktos un attiecīgās pašvaldības saistošajos noteikumos.
· 4. Noteikt, ka pašvaldībām radušies faktiskie izdevumi kompensējami no valsts budžeta programmas "Līdzekļi neparedzētiem gadījumiem" līdz nepilngadīgo patvēruma meklētāju bez pavadības 24 gadu vecumam.
· 5. Noteikt, ka pašvaldībām ir pienākums ievērot saistošajos tiesību aktos noteikto atbildību par budžeta līdzekļu izlietošanu, nodrošinot to tiesisku, efektīvu un mērķtiecīgu izmantošanu atbilstoši tiesību aktos noteiktajām funkcijām un uzdevumiem
· 6. Viedās administrācijas un reģionālās attīstības ministrijai apkopot pašvaldību iesniegtos pieprasījumus par pašvaldībām kompensējamiem faktiskajiem izdevumiem, sagatavot un noteiktā kārtībā reizi gadā iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas "Līdzekļi neparedzētiem gadījumiem".

